### Beslutninger

Sagens behandling blev udsat i byrådets møde den 29. oktober 2025.

###

.

### Resume

I budgetforliget for 2024 besluttede forligspartierne, at 10 plejehjem skulle arbejde med frisættelse over en periode på 2-3 år. Sundhed og Omsorg har nu mere end et års erfaring med ordningen, og de foreløbige resultater viser positive effekter.

Frisættelsen har givet beboerne en oplevelse af mere selvbestemmelse og højere kvalitet i hverdagen, mens medarbejdere og ledere beretter om øget trivsel og bedre mulighed for at bruge fagligheden tæt på borgerne. Samtidig er der opnået mindre bureaukrati og større fleksibilitet i opgaveløsningen. Erfaringerne bekræftes i en ekstern midtvejsevaluering og peger på et solidt afsæt for det videre arbejde.

På den baggrund foreslås det, at ordningen forlænges og udvides til flere plejehjem, så de gode erfaringer kan fastholdes og udvikles yderligere.

### Beslutningspunkter

Det indstilles:

At 1) perioden med frisatte plejehjem forlænges til udgangen af 2029

At 2) der udvides med yderligere 5-10 plejehjem på lige vilkår med de 10 plejehjem, der allerede er frisatte.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-10-2025

Lasse Jepsen: 10

Fremsendes til [adresse] med bemærkning, at Magistraten i mødet den 21. oktober 2025 anbefaler, at byrådet tiltræder Magistratsafdelingen for Sundhed og Omsorgs indstilling af 1. oktober 2025.

Birgit Laursen var forhindret i at deltage i sagens behandling.